Faraos sigarer

Faraos sigarer (orig. Les Cigares du pharaon) er et tegneseriealbum i Tintin-serien, skrevet og illustrert av belgieren Hergé. Det er det fjerde Tintin-albumet, og ble opprinnelig publisert i Le Petit Vingtième, barnebilaget til den belgiske avisen Le Vingtième Siècle, mellom desember 1932 og august 1934. Historien ble publisert som album i sort-hvitt i 1934, og i en nytegnet fargeversjon på 62 sider i 1955.

i Faraos sigarer reiser Tintin og Terry til Nord-Afrika, angivelig Egypt, men landskapet og arkitekturen minner mye om Marokko. Middelhavet og Midtøsten er også områder som er vikige i historien.  Den unge reporteren Tintin havner i kamp mot en bande opiumsmuglere, samtidig som han må komme seg unna Dupontene som tror det er Tintin som har smuglet narkotika. Historien gir også en skildring av krigen(e) i Midtøsten. Det påfølgende albumet Den blå lotus, som hører til samme historie, foregår i Kina.

Tintin-album